钦定古今图书集成/明伦汇编/皇极典/第234卷 > 《汉章帝白虎殿观诸儒讲五经赋》
## 钦定古今图书集成/明伦汇编/皇极典/第234卷 > 《汉章帝白虎殿观诸儒讲五经赋》

唐李程

汉章帝以文教式孚，象德崇儒，仿《石渠》征校文之所
配，《白虎》集青衿之徒，于是发明。诏下皇都，宏辨者愤
愤悱悱，博议者云萃风趋。所以赞扬政理，岂惟探讨
典谟。尔其高观洞开，鸿儒四会，擅古今之美，为皇王
之最。《八索》《九丘》之籍，理析异同；三坟、《五典》之书，义分
小大。举两端而拟议，与百代而沙汰。实钩深而索隐，
况致远而情高。信积学而无倦，岂待问而有劳。谈柄
乍挥，振冠盖之岌岌。词源忽注，泻江海之滔滔。